1. Elektronska komunikacijska omrežja in storitve, varstvo zasebnosti in varstvo potrošnikov (
- Pred glasovanjem:
Hanne Dahl
Gospa predsednica, glede glasovanja, ki ga bomo opravili, želim povedati eno stvar. Na podlagi seznama glasovanja se zdi, da glasujemo o kompromisnem besedilu odbora, ne pa najprej o spremembah. Običajno pričakujem, da bomo najprej glasovali o daljnosežnih spremembah, zato vas prosim, da izkoristite pooblastila, ki jih imate v skladu s členom 19 Pravilnika in spremenite vrstni red glasovanja, tako da bomo najprej glasovali o spremembah. To se nanaša na spremembe o pravicah državljanov. To je zelo pomembno tako za poročili gospe Trautmann in gospoda Harbourja.
Predsednica
Gospa Dahl, kolikor je meni znano, to ne predstavlja nobene težave. Ne vidim, da bi vrstni red kakor koli vplival na poročilo gospoda Harbourja. Nadaljevali bomo tako, kot je navedeno v vrstnem redu.
